III. gimnazija Osijek

Osijek, Kamila Firingera 14

KLASA: 112-02/24-01/3

URBROJ: 2158-140-01-24-1

Osijek, 3. srpnja 2024.

Na temelju članka 107. Zakona o odgoju i obrazovanju u osnovnoj i srednjoj školi (,,Narodne novine,, broj: 87/08., 86/209., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23. i 156/23.), i Pravilnika o pomoćnicima u nastavi i stručnim komunikacijskim posrednicima („Narodne novine“, broj 102/18., 59/19., 22/20. i 91/23.), III. gimnazija Osijek objavljuje

**N A T J E Č A J**

**za zasnivanje radnog odnosa na radnom mjestu pomoćnik/ca u nastavi**

Predviđen je odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u razvoju.

POMOĆNIK U NASTAVI

* Broj traženih osoba: 1
* Mjesto rada: Osijek
* Radno vrijeme: nepuno radno vrijeme – 30 sati tjedno
* Vrsta ugovora: ugovor o radu na određeno vrijeme za nastavnu godinu 2024./2025.

UVJETI:

* završeno najmanje četverogodišnje srednjoškolsko obrazovanje;
* završeno osposobljavanje i stečena djelomična kvalifikacija;
* pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora;
* pomoćnik u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela.

POŽELJNO

* iskustvo u neposrednom radu s djecom s teškoćama u razvoju
* poznavanje brailleovog pisma

OPIS POSLOVA

Osnovna zadaća pomoćnika u nastavi je omogućiti jednake uvjete obrazovanja kroz pružanje neposredne podrške učenicima s teškoćama u razvoju, pomoć u uključivanju u razredni kolektiv, savladavanje socijalno-psiholoških prepreka, senzoričkih i arhitektonskih barijera.

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Na natječaj se mogu prijaviti osobe oba spola.

Nepravodobne i nepotpune prijave neće se razmatrati.

Uz vlastoručno potpisane prijave na natječaj kandidati su dužni priložiti:

* životopis s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom ili volontiranje, te trajanje istog);
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);
* presliku dokaza o državljanstvu;
* presliku rodnog lista;
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje;
* uvjerenje da se protiv kandidata ne vodi kazneni postupak (ne starije od 30 dana);
* dokaz o osposobljenosti za poslove pomoćnika;
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge dostaviti na adresu škole: **III. gimnazija Osijek, K. Firingera 14, 31 000 Osijek s naznakom ,,za natječaj pomoćnik/ca u nastavi“.**

Prijave s dokazima o ispunjavanju uvjeta dostavljaju se u roku od 8 dana od dana objave natječaja na oglasnim pločama i mrežnim stranicama Hrvatskog zavoda za zapošljavanje i III. gimnazije Osijek.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23.), članku 48. f. Zakona o zaštiti vojnih i civilnih invalida rata ( Narodne novine, broj: 33/92,77/92,27/93,58/93,2/94,108/95,108/96,82/01,103/03 , 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20), članku 48. Zakona o civilnim stradalnicima iz Domovinskog rata (Narodne novine, broj: 84/21.) dužni su se u prijavi na natječaj pozvati se na to pravo koje se ostvaruje samo pod jednakim uvjetima i priložiti potvrdu o priznatom statusu i svu ostalu propisanu dokumentaciju.

Za ostvarivanje prava prednosti pri zapošljavanju prema članku 102.Zakona o hrvatskim braniteljima iz Domovinskog rata i članovima njihovih obitelji (,,Narodne novine,, broj: 121/2017., 84/2021. i 156/23.) kandidati koji u trenutku podnošenja prijave ispunjavaju uvjete za ostvarivanje toga prava, dužni su uz prijavu priložiti sve dokaze o ispunjavanju uvjeta iz natječaja i sve potrebne dokaze dostupne su na poveznici Ministarstva hrvatskih branitelja:

[<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidati koji ostvaruju pravo prednosti pri zapošljavanju u kladu s člankom 48. Zakona o civilnim stradalnicima iz Domovinskog rata („Narodne novine“ broj: 84/21), uz prijavu na natječaj dužni su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti.

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji podnesu pravodobnu i potpunu prijavu na natječaj i ispunjavaju uvjete iz natječaja bit će pozvani na razgovor-intervju. Škola će na svojoj web stranici [www.gimnazija-treca-os.skole.hr](http://www.gimnazija-treca-os.skole.hr) u rubrici pod nazivom „NATJEČAJI“, podrubrici „AKTUALNI NATJEČAJI“ objaviti listu kandidata, vrijeme i mjesto održavanja razgovora-intervjua 3 (tri) dana prije provođenja intervjua. Za kandidate koji ne pristupe provođenju intervjua, smatrat će se da su povukli prijavu na natječaj.

Obavijest o rezultatima natječaja bit će objavljena na mrežnoj stranici škole [www.gimnazija-treca-os.skole.hr](http://www.gimnazija-treca-os.skole.hr) rubrici pod nazivom „NATJEČAJI“ podrubrici „REZULTATI NATJEČAJA“ u roku 15 dana od dana donošenja odluke o izboru kandidata.

Zaprimljena dokumentacija vraća se uz osobni dolazak.

U skladu s odredbama Opće uredbe o zaštiti osobnih podataka br. 2016/679 i Zakonom o provedbi Opće uredbe o zaštiti osobnih podataka (,,Narodne novine,“ broj:42/18.) prijavom na natječaj kandidat daje privolu za prikupljanje i obradu svojih osobnih podataka iz natječajne dokumentacije u svrhu provedbe natječajnog postupka.

Natječaj objavljen na oglasnim pločama i mrežnim stranicama Hrvatskog zavoda za zapošljavanje i III. gimnazije Osijek dana 3. srpnja 2024. i traje do 11. srpnja 2024. godine.

Ravnatelj:

Dražen Jakopović, prof.